Αυτό το λήμμα αφορά τον σύλλογο ΠΓΣ Κισσαμικό.  Για την Π.Α.Ε. μετά το 2017, δείτε: Α.Ο. Χανιά - Κισσαμικός.  

Ο **Ποδοσφαιρικός Γυμναστικός Σύλλογος Κισσαμικός** είναι αθλητικό σωματείο που δραστηριοποιείται στο άθλημα του ποδοσφαίρου. Ιδρύθηκε το 1926 και εδρεύει στην Κίσσαμο του νομού Χανίων της νήσου Κρήτης, στην Ελλάδα.

Ο Κισσαμικός είχε αγωνιστεί σε Δ΄ Εθνική και Γ΄ Εθνική , ενώ από το 2015 μέχρι το 2017 συμμετείχε στο επαγγελματικό πρωτάθλημα Β΄ Εθνικής. Το 2015 προχώρησε στη σύσταση Π.Α.Ε. με την επωνυμία **Π.Α.Ε. Π.Γ.Σ. Κισσαμικός**. Το 2017, η ΠΑΕ συγχωνεύτηκε με τον Α.Ο. Χανιά και τροποποίησε τον διακριτικό της τίτλο σε **Π.Α.Ε. Α.Ο.Χ. Κισσαμικός** και μετέφερε την αγωνιστική της έδρα στο Δημοτικό Γήπεδο Περιβολίων, χωρητικότητας 3.700 θεατών. Το καλοκαίρι του 2019 ανακοινώθηκε οτι ο διακριτικός τίτλος θα τροποποιηθεί εκ νέου σε **Π.Α.Ε. Χανιά**.

Ιστορία
-------

Ο Ποδοσφαιρικός Γυμναστικός Σύλλογος «Κισσαμικός» ιδρύθηκε το 1926. Το 1994 ο Κισσαμικός κατέκτησε το πρώτο του πρωτάθλημα στην Α΄ Κατηγορία ΕΠΣΧ, κερδίζοντας έτσι την άνοδο για πρώτη φορά σε εθνική κατηγορία. Την περίοδο 1994–95 τερμάτισε στη 13η θέση του Ομίλου του, με αποτέλεσμα τον υποβιβασμό στις τοπικές κατηγορίες.

Την περίοδο 2012–13 κατέλαβε την 6η θέση του 10ου Ομίλου της Δ΄ Εθνικής, κερδίζοντας παράλληλα την άνοδο στη νεοσύστατη τότε Γ΄ Εθνική Ερασιτεχνική κατηγορία. Την πρώτη περίοδο στη Γ΄ Εθνική κατέβαλε την 4η θέση του 5ου Ομίλου με 49 βαθμούς.

Την περίοδο 2014–15 τερμάτησε στην 1η θέση του 4ου Ομίλου της Γ΄ Εθνικής Ερασιτεχνικής κατηγορίας, συγκεντρώνωντας 54 βαθμούς. Πέτυχε έτσι για πρώτη φορά στην ιστορία του την άνοδο στη Β΄ Εθνική κατηγορία (Football League), στην οποία και αγωνιζόταν με την επωνυμία «Π.Γ.Σ. Κισσαμικός ΠΑΕ».

### ΑΟ Χανιά - Κισσαμικός

Κύριο λήμμα: Α.Ο. Χανιά - Κισσαμικός
Το καλοκαίρι του 2017, οι παράγοντες της ΠΑΕ Κισσαμικός και του ερασιτέχνη Α.Ο. Χανιά αποφάσισαν τη συνεργασία των δύο ομάδων, με σκοπό τη δημιουργία μιας ομάδας εκπροσώπου του χανιώτικου ποδοσφαίρου, στη δεύτερη κατηγορία της χώρας. Έτσι ο διακριτικός τίτλος της ΠΑΕ τροποποιήθηκε σε «ΠΑΕ ΑΟ Χανιά - Κισσαμικός», και η ομάδα για μια διετία αναφέρονταν με αυτή την ονομασία. Από το καλοκαίρι του 2019 ο διακριτικός τίτλος τροποποιήθηκε εκ νέου σε «ΠΑΕ Χανιά»

Υποδομές
--------

Ο ερασιτέχνης ΠΓΣ Κισσαμικός και μετά την αλλαγή ονομασίας της ΠΑΕ, συμμετέχει στα πρωταθλήματα υποδομών της ΕΠΣ Χανίων, κατακτώντας μάλιστα την πρώτη θέση στο πρωτάθλημα Νέων την περίοδο 2017-18. Το 2014 είχε ιδρυθεί ο θυγατρικός σύλλογος «Νέος Κισσαμικός» που συμμετέχει στα πρωταθλήματα υποδομών, αλλά και στο ανδρικό πρωτάθλημα της ΕΠΣΧ. Στο επίσημο δίκτυο Ακαδημιών της ΠΑΕ Χανιά, εκτός του Κισσαμικού έχουν ενταχθεί και αρκετοί άλλοι σύλλογοι από το νομό Χανίων όπως οι Νέος Κισσαμικός, ΠΣ Νέων Χανίων, ο Κρητικός Αστέρας αλλά και ο Α.Ο. Χανιά και οι ομάδες του Πανακρωτηριακού, (Πανακρωτηριακός, ΕΘΚ, Λέοντες),

Η διαχρονική πορεία
-------------------

* 1994–95: Δ΄ Εθνική
* 1997–98: Δ΄ Εθνική
* 2001–02: Δ΄ Εθνική
* 2012–13: Δ΄ Εθνική
* 2013–14: Γ΄ Εθνική
* 2014–15: Γ΄ Εθνική
* 2015–16: Β΄ Εθνική
* 2016–17: Β' Εθνική

Έμβλημα
-------

Κύριο στοιχείο του εμβλήματος του Κισσαμικού αποτελεί το δελφίνι. Το 2014 παρουσιάστηκε το νέο λογότυπο του συλλόγου. Έπειτα από τη συνεργασία της ΠΑΕ Κισσαμικός με τον ερασιτέχνη Α.Ο. Χανιά, το σήμα του ερασιτέχνη Κισσαμικού παρέμεινε η βάση και για το έμβλημα της ΠΑΕ.

Αξιομνημόνευτοι ποδοσφαιριστές
------------------------------

* Φίλιππος Δάρλας
* Γιάννης Ταραλίδης

Παραπομπές
----------

1. 1 2  «ΓΕΜΗ: Στοιχεία Δημοσιότητας «ΠΟΔΟΣΦΑΙΡΙΚΟΣ ΓΥΜΝΑΣΤΙΚΟΣ ΣΥΛΛΟΓΟΣ ΚΙΣΣΑΜΙΚΟΣ –Ποδοσφαιρική Ανώνυμη Εταιρεία»». *www.businessregistry.gr*. Ανακτήθηκε στις 21 Ιουλίου 2019.
2. ↑  Αρχική σελίδα Αρχειοθετήθηκε 2016-02-09 στο Wayback Machine. footballleague.gr
3. 1 2  Και εγένετο…. ΠΑΕ ΑΟ Χανιά-Κισσαμικός! Αρχειοθετήθηκε 2017-11-27 στο Wayback Machine. onsports.gr
4. ↑  «Ανακοίνωση και δημοσίευση στο ΓΕΜΗ της τροποποίησης του καταστατικού της ΠΑΕ (Κωδικός Αριθμός Καταχώρησης 1245827)». *businessregistry.gr*. ΓΕΜΗ. 9 Νοεμβρίου 2017.
5. ↑  «Ροκάκης: ΠΑΕ Χανιά σε λίγες μέρες». *Flashnews.gr*. 18 Ιουλίου 2019. Αρχειοθετήθηκε από το πρωτότυπο στις 21 Ιουλίου 2019. Ανακτήθηκε στις 21 Ιουλίου 2019.
6. ↑  «ΚΙΣΣΑΜΙΚΟΣ:Πρόγραμμα Αγώνων». ΕΠΣ Χανίων. Ανακτήθηκε στις 3 Σεπτεμβρίου 2019.
7. ↑  «ΝΕΩΝ (2017-2018) - Βαθμολογία - ΕΠΣ Χανίων». *www.epshanion.gr*. ΕΠΣ Χανίων. Ανακτήθηκε στις 10 Σεπτεμβρίου 2019.
8. ↑  «Δίκτυο Ακαδημιών ΠΑΕ Χανιά: Κάτι πολύ δυνατό και πρωτοποριακό «γεννήθηκε»». *Onsports.gr*. 19 Ιουλίου 2019. Ανακτήθηκε στις 10 Σεπτεμβρίου 2019.
9. ↑  Κισσαμικός: Εντυπωσιακό το νέο... δελφίνι flashnews.gr

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημος ιστότοπος
* Α.Ο. Χανιά - Κισσαμικός, επίσημος λογαριασμός στο Facebook.